AĠENDA

It-Tnejn, 25 ta' Marzu, 2019 fl-4:00 p.m.

MISTOQSIJIET GĦAL TWEĠIBIET ORALI

L-ONOR.

KAROL AQUILINA staqsa lill-

Jista' l-Prim Ministru jgħid, sena b'sena mis-sena 2017 sad-data li tiġi mwieġba din il-mistoqsija parlamentari, kemm-il ilment ġie investigat mir-Regolatur tal-Programm tal-Investitur Individwali?

Jista' jgħid dwar xiex kienu dawn l-ilmenti u x'kien l-eżitu ta' kull waħda mill-investigazzjonijiet imwettqa mir-Regolatur?

L-ONOR.

KAROL AQUILINA staqsa lill-

Jista' l-Prim Ministru jgħid kemm-il investigazzjoni beda r-Regolatur tal-Programm tal-Investitur Individwali fuq inizjattiva tiegħu stess, sena b'sena mis-sena 2013 sad-data li tiġi mwieġba din il-mistoqsija parlamentari?

Jista' jgħid dwar xiex kienu dawn l-investigazzjonijiet u x'kien l-eżitu ta' kull waħda mill-investigazzjonijiet?

L-ONOR.

KAROL AQUILINA staqsa lill-

Ministru għall-Ġustizzja, Kultura u Gvern Lokali

Jista' l-Ministru jgħid kemm-il rikors ġie ppreżentat mis-sid quddiem il-Bord li Jirregola l-Kera sabiex jiġu ffissati ġranet, ħinijiet u kundizzjonijiet biex is-sid jeżerċita d-dritt ta' aċċess għall-fond sena b'sena mis-sena 2009 sad-data li tiġi mwieġba din il-mistoqsija parlamentari?

Jista' l-Ministru jgħid kemm mill-imsemmija rikorsi kienu dwar dar ta' abitazzjoni u kemm dwar fond kummerċjali?

Jista' l-Ministru jgħid kemm mill-imsemmija rikorsi ġew milqugħa, kemm ġew miċħuda u kemm għadhom pendenti?

Jista' l-Ministru jgħid f'kemm-il każ il-Bord li Jirregola l-Kera ordna li l-ispezzjoni ssir taħt is-superviżjoni u fil-preżenza ta' marixxal tal-Qorti?

L-ONOR.

KAROL AQUILINA staqsa lill-

Jista' l-Prim Ministru jgħid x'tibdil fil-konfini tal-lokalitajiet f'Malta u f'Għawdex qed tikkunsidra li tagħmel il-Kummissjoni Elettorali?

L-ONOR.

KAROL AQUILINA staqsa lill-

Jista' l-Ministru jgħid x'talbiet saru mill-Kunsilli Lokali ta' Malta u ta' Għawdex għal tibdil fil-konfini tal-lokalitajiet tagħhom mis-sena 2013 sad-data li tiġi mwieġba din il-mistoqsija parlamentari?

L-ONOR.

KAROL AQUILINA staqsa lill-

Jista' l-Ministru jgħid min huma l-prosekuturi fit-Tribunali Lokali?

Jista' jgħid għal kull wieħed minnhom meta jiskadi l-kuntratt tiegħu bħala prosekutur u b'liema rata u sistema qiegħed jitħallas?

L-ONOR.

Ministru għall-Edukazzjoni u Xogħol

B'referenza għad-domandi parlamentari preċedenti, jista' l-Ministru jara jekk huwiex possibbli li tul din is-sena, il-kmamar tal-banju li jinsabu fil-librerija tal-Università li huma aċċessibbli kemm għall-istudenti kif ukoll għall-ħaddiema, jiġu rranġati u possibbilment sostitwiti?

L-ONOR.

Jista' l-Ministru jinforma l-Kamra kemm inġabru lura mill-ispejjeż peritali f'kawżi kriminali tul is-sena li għaddiet 2018?

L-ONOR.

Deputat Prim Ministru u Ministru għas-Saħħa

Jista' d-Deputat Prim Ministru u Ministru għas-Saħħa jinforma l-Kamra kemm kien hemm persuni impjegati ġewwa l-Isptar Monte Carmeli tul is-sena 2018 u jista' jindika l-iskala rispettiva tagħhom?

L-ONOR.

Ministru għall-Familja, Drittijiet tat-Tfal u Solidarjetà Soċjali

Jista' l-Ministru jinforma l-Kamra kemm kien hemm requisition orders pendenti fl-aħħar tas-sena 2018 li għaddiet u jista' jinforma kemm kienu jirrigwardjaw proprjetajiet f'Raħal Ġdid, Ħal Tarxien, il-Gudja, Santa Luċija u l-Fgura?

L-ONOR.

Ministru għall-Finanzi

B'referenza għall-mistoqsijiet parlamentari preċedenti fir-rigward l-Avviż Legali Nru 289/2016 li sar fl-Att dwar is-Sigurtà Soċjali, jista' l-Ministru jikkonsidra li dak li hemm stabbilit għas-settur privat, jiġi estiż ukoll għas-settur pubbliku kollu?

L-ONOR.

B'referenza għall-mistoqsijiet parlamentari preċedenti fir-rigward l-Avviż Legali Nru 289/2016 li sar fl-Att dwar is-Sigurtà Soċjali jikkonsidra li dak li hemm stabbilit għas-settur privat jiġi estiż ukoll għas-settur pubbliku kollu?

L-ONOR.

JASON AZZOPARDI staqsa lill-

Jista' d-Deputat Prim Ministru u Ministru għas-Saħħa jgħid kemm hemm, jekk hemm, Green Leaders fid-Dipartimenti u entitajiet li jaqgħu taħtu?

L-ONOR.

JASON AZZOPARDI staqsa lill-

Ministru għall-Affarijiet Barranin u Promozzjoni tal-Kummerċ

Jista' l-Ministru jgħid kemm hemm, jekk hemm, Green Leaders fid-Dipartimenti u entitajiet li jaqgħu taħtu?

L-ONOR.

JASON AZZOPARDI staqsa lill-

Ministru għat-Trasport, Infrastruttura u Proġetti Kapitali

L-ONOR.

JASON AZZOPARDI staqsa lill-

Ministru għal Għawdex

Tista' l-Ministru tgħid kemm hemm, jekk hemm, Green Leaders fid-Dipartimenti u entitajiet li jaqgħu taħtha?

L-ONOR.

JASON AZZOPARDI staqsa lill-

L-ONOR.

JASON AZZOPARDI staqsa lill-

Ministru għat-Turiżmu

Jista' l-Ministru jelenka d-data u l-post u skop u ma' min kellu, hu jew xi uffiċjali f'xi entità li jaqgħu taħtu, laqgħat ma' rappreżentanti tal-kumpanija li d-dettalji dwarha qed jingħataw separatament jew xi sussidjarja tagħha?

L-ONOR.

CHRIS SAID staqsa lill-

Ministru għall-Ġustizzja, Kultura u Gvern Lokali

B'referenza għat-tweġiba għall-mistoqsija parlamentari 8988,jista' l-Ministru jgħid jekk l-applikazzjoni mal-Awtorità tal-Ippjanar għall-permessi għall-junction għad-daħla tar-raħal ta' Sannat, liema proġett hu f'idejn il-Kunsill Lokali Sannat, ġewx approvati?

Jista' jgħid jekk it-tenders ħarġux?

Jekk iva x'inhi r-raġuni li ħarġu u l-permessi meħtieġa għal-junction fid-daħla ta' Sannat, għadhom ma ġewx approvati?

L-ONOR.

CHRIS SAID staqsa lill-

Ministru għall-Finanzi

Jista' l-Ministru jgħid x'inhi r-raġuni li l-prezzijiet tal-bidders għat-tender MGOZ/MPU T 5/2019 li għalqet fis-27 ta' Frar 2019, mhumiex jidhru fuq il-website www.etenders.gov.mt?

L-ONOR.

CHRIS SAID staqsa lill-

Ministru għal Għawdex

Tista' l-Ministru taġġorna lill-Kamra dwar x'sar f'dawn l-aħħar sentejn fil-proġett ta' decorbonisation permezz tal-bini ta' Park and Ride Facility?

Tista' tgħid fejn hu ppjanat li jsir dan il-proġett, kif ukoll tpoġġi fuq il-Mejda tal-Kamra l-PA number għal dan il-proġett?

Tista' tgħid jekk dan il-proġett ġiex approvat mill-Awtorità tal-Ippjanar u meta?

L-ONOR.

CHRIS SAID staqsa lill-

Ministru għal Għawdex

Tista' l-Ministru taġġorna lill-Kamra x'sar f'dawn l-aħħar sentejn dwar ir-riġenerazzjoni u l-Master Plan tax-Xlendi u x'hemm ippjanat li jsir (proġetti infrastrutturali) qabel jibda s-sajf 2019?

L-ONOR.

CHRIS SAID staqsa lill-

Ministru għal Għawdex

Tista' l-Ministru tgħid liema Ministeru ser ikun imexxi u jamministra l-Gozo Museum meta dan ikun lest?

L-ONOR.

CHRIS SAID staqsa lill-

Ministru għal Għawdex

Tista' l-Ministru tpoġġi fuq il-Mejda tal-Kamra l-PA number tal-proġett ta' Ċentru ġdid tas-Saħħa fiċ-ċentru tal-Belt Victoria?

Tista' tgħid meta hu ppjanat li jitlesta u jilqa' l-ewwel pazjenti?

L-ONOR.

EDWARD ZAMMIT LEWIS staqsa lill-

Ministru għat-Turiżmu

Jista' l-Ministru jgħid jekk hemmx xi pjanijiet li Palazzo Spinola jintuża għal skopijiet turistiċi jew mill-Awtorità tat-Turiżmu ta' Malta fil-ġejjieni?

L-ONOR.

EDWARD ZAMMIT LEWIS staqsa lill-

Ministru għall-Enerġija u Immaniġġar tal-Ilma

Jista' l-Ministru jgħid jekk hux se jkun hemm skemi għal panelli miftuħa għall-Każini soċjokulturali mużikali?

L-ONOR.

CLAUDETTE BUTTIGIEG staqsiet lill-

B'referenza għat-tweġiba tal-mistoqsija parlamentari 9279, jista' l-Prim Ministru jwieġeb il-mistoqsija oriġinali u jgħid:

a) jekk dawn il-miri hux ser jintlaħqu sa ftit xhur oħra;

b) kemm aħna 'l bogħod minn dawn il-miri; u

ċ) u x'qed isir mill-Ministeru tiegħu sabiex jintlaħqu l-miri t'hawn fuq?

Jista' jgħid ukoll kemm hu l-persentaġġ ta':

a) nisa f'pożizzjoni ta' deċiżjoni; u

L-ONOR.

CLAUDETTE BUTTIGIEG staqsiet lill-

Ministru għat-Turiżmu

B'referenza għat-tweġiba tal-mistoqsija parlamentari 9285 u b'referenza għat-tweġiba tal-mistoqsija parlamentari 9279, jista' l-Ministru jwieġeb il-mistoqsija oriġinali u jgħid:

a) nisa f'pożizzjoni ta' deċiżjoni; u

L-ONOR.

CLAUDETTE BUTTIGIEG staqsiet lill-

Ministru għall-Intern u Sigurtà Nazzjonali

B'referenza għat-tweġiba tal-mistoqsija parlamentari 9286 u b'referenza għat-tweġiba tal-mistoqsija parlamentari 9279, jista' l-Ministru jwieġeb il-mistoqsija oriġinali u jgħid:

a) nisa f'pożizzjoni ta' deċiżjoni; u

L-ONOR.

CLAUDETTE BUTTIGIEG staqsiet lill-

Ministru għall-Ġustizzja, Kultura u Gvern Lokali

B'referenza għat-tweġiba tal-mistoqsija parlamentari 9287 u b'referenza għat-tweġiba tal-mistoqsija parlamentari 9279, jista' l-Ministru jwieġeb il-mistoqsija oriġinali u jgħid:

a) nisa f'pożizzjoni ta' deċiżjoni; u

L-ONOR.

CLAUDETTE BUTTIGIEG staqsiet lill-

Ministru għall-Ambjent, Żvilupp Sostenibbli u Tibdil fil-Klima

B'referenza għat-tweġiba tal-mistoqsija parlamentari 9288 u b'referenza għat-tweġiba tal-mistoqsija parlamentari 9279, jista' l-Ministru jwieġeb il-mistoqsija oriġinali u jgħid:

a) nisa f'pożizzjoni ta' deċiżjoni; u

L-ONOR.

CLAUDETTE BUTTIGIEG staqsiet lill-

Deputat Prim Ministru u Ministru għas-Saħħa

B'referenza għat-tweġiba tal-mistoqsija parlamentari 9289 u b'referenza għat-tweġiba tal-mistoqsija parlamentari 9279, jista' d-Deputat Prim Ministru u Ministru għas-Saħħa jwieġeb il-mistoqsija oriġinali u jgħid:

a) nisa f'pożizzjoni ta' deċiżjoni; u

L-ONOR.

CLYDE PULI staqsa lill-

Ministru għall-Edukazzjoni u Xogħol

Jista' l-Ministru jgħid x'inhi r-raġuni li fl-Iskola Sekondarja tal-Gozo College fir-Rabat Għawdex, ripetutament qed jitħassru numru ta' lezzjonijiet għall-istudenti tal-Form 5?

L-ONOR.

CLYDE PULI staqsa lill-

Ministru għall-Edukazzjoni u Xogħol

Jista' l-Ministru jgħid kemm ġie jiswa r-refurbishment li sar fi blokk fl-eks Skola Sekondarja Maria Assumpta li fih se jkunu akkomodati d-Dipartiment tal-E-learning u entitajiet oħra?

Jista' jgħid min wettaq dan ix-xogħol?

Meta ħarġu t-tenders?

L-ONOR.

CLYDE PULI staqsa lill-

Ministru għall-Edukazzjoni u Xogħol

Jista' l-Ministru jgħid kemm ġew rifjutati talbiet minn edukaturi għal leave 'to try alternative employment'?

X'suġġetti jew f'liema qasam jgħallmu dawn l-għalliema?

L-ONOR.

EDWARD ZAMMIT LEWIS staqsa lill-

Ministru għall-Edukazzjoni u Xogħol

Jista' l-Ministru jagħti lista tal-membri tal-Kamra tad-Deputati li jagħtu xi tip ta' lectures ġewwa l-Università ta' Malta?

Jista' jagħti informazzjoni wieħed b'wieħed ta' kemm ilhom iwettqu dan, kif ukoll l-Onorarja li jirċievu kull sena jew permezz ta' xi rata oħra?

F'kull każ għandu jindika ukoll jekk kienx hemm sejħa ta' interess qabel ma ntgħażlu?

L-ONOR.

EDWARD ZAMMIT LEWIS staqsa lill-

Jista' l-Ministru jgħid jekk l-individwu li d-dettalji dwaru qed jingħataw separatament hux intitolat għal persuna ta' sigurtà?

Jekk iva, jista' jiġi indikat jekk dan hux qed jitħallas mill-Gvern?

Jista' jindika wkoll kemm qamet l-ispiża s'issa u kemm ilu b'dan l-arranġament?

Jista' jindika x'inhi preċiżament id-'detail' ta' dawn il-persuni ta' sigurtà?

Jista' jindika jekk fid-'detail' ta' dawn il-persuni ta' sigurtà hemmx indikat li dawn il-persuni jintużaw ukoll bħala 'driver' għal dan l-individwu?

L-ONOR.

SIMON BUSUTTIL staqsa lill-

Ministru għat-Turiżmu

Jista' l-Ministru jgħid jekk il-Ministeru tiegħu jew kwalunkwe entità li taqa' taħt id-dekasteru tiegħu, għandhiex ftehim jew kuntratt ta' servizz ta' konsulenza mal-Membru Parlamentari li d-dettalji dwaru qed jingħataw separatament?

L-ONOR.

SIMON BUSUTTIL staqsa lill-

Jista' l-Prim Ministru jwieġeb il-mistoqsija parlamentari 9089 u ċjoè: B'referenza għat-tweġiba għall-mistoqsija parlamentari numru 8886, jista' l-Prim Ministru jagħti d-dati u terminu ta' żmien relevanti meta l-persuni li isimhom ġie anness mat-tweġiba kienu effettivament membri tal-Grievances Board jew bordijiet li jaqa'/jaqgħu taħt id-dekasteru tiegħu minn Marzu 2013 sad-data ta' din il-mistoqsija?

L-ONOR.

HERMANN SCHIAVONE staqsa lill-

Ministru għall-Ġustizzja, Kultura u Gvern Lokali

B'referenza għar-risposta tal-mistoqsija parlamentari 8832, jista' l-Ministru jpoġġi fuq il-Mejda tal-Kamra l-Karta ta' Servizz ta' Kwalità li għandhom il-Kunsilli Lokali tal-Belt Valletta, il-Mosta kif ukoll Ħal Għargħur?

L-ONOR.

HERMANN SCHIAVONE staqsa lill-

Jista' l-Ministru jgħid liema huma dawk il-kunsilli lokali li organizzaw klassijiet/laqgħat sabiex wieħed jiġġieled l-illiteriżmu matul din il-Leġiżlatura?

L-ONOR.

HERMANN SCHIAVONE staqsa lill-

Ministru għall-Familja, Drittijiet tat-Tfal u Solidarjetà Soċjali

Jista' l-Ministru jpoġġi fuq il-Mejda tal-Kamra l-lista ta' stennija tas-servizzi kollha mogħtija mill-Fondazzjoni għall-Ħarsien Soċjali?

L-ONOR.

HERMANN SCHIAVONE staqsa lill-

Jista' l-Ministru jgħid għaliex mhux il-ġudikatura kollha għandhom sentencing guidelines li jridu jsegwu fid-deċiżjonijiet tagħhom speċjalment f'każijiet bħal vjolenza domestika, stupru u abbużi fuq anzjani jew persuni b'diżabilità?

L-ONOR.

HERMANN SCHIAVONE staqsa lill-

Deputat Prim Ministru u Ministru għas-Saħħa

B'referenza għar-risposta tal-mistoqsija parlamentari 6432 bid-data tad-19 ta' Ġunju, 2018, jista' d-Deputat Prim Ministru u Ministru għas-Saħħa jagħti informazzjoni ddettaljata dwar l-iskema li qed tiġi segwita, fejn tobba tal-familja fil-privat jinvistaw pazjenti b'nuqqas ta' saħħa mentali fil-komunità?

L-ONOR.

Ministru għat-Trasport, Infrastruttura u Proġetti Kapitali

Jista' l-Ministru jpoġġi fuq il-Mejda tal-Kamra lista bid-dettalji sħaħ ta' applikazzjonijiet għal żvilupp li ġew approvati fil-lokalità tal-Fgura fl-2017, fl-2018 u fl-2019 sal-lum?

L-ONOR.

Jista' l-Ministru jpoġġi fuq il-Mejda tal-Kamra lista bid-dettalji sħaħ ta' applikazzjonijiet għal żvilupp fil-lokalità tal-Fgura li hemm pendenti bħalissa?

L-ONOR.

Jista' l-Ministru jpoġġi fuq il-Mejda tal-Kamra lista bid-dettalji sħaħ ta' applikazzjonijiet għal żvilupp li ġew approvati fil-lokalità tax-Xgħajra fl-2017, fl-2018 u fl-2019 sal-lum?

L-ONOR.

Jista' l-Ministru jpoġġi fuq il-Mejda tal-Kamra lista bid-dettalji sħaħ ta' applikazzjonijiet għal żvilupp fil-lokalità tax-Xgħajra li hemm pendenti bħalissa?

L-ONOR.

Jista' l-Ministru jpoġġi fuq il-Mejda tal-Kamra lista bid-dettalji sħaħ ta' applikazzjonijiet għal żvilupp li ġew approvati fil-lokalità tal-Kalkara fl-2017, fl-2018 u fl-2019 sal-lum?

L-ONOR.

Jista' l-Ministru jpoġġi fuq il-Mejda tal-Kamra lista bid-dettalji sħaħ ta' applikazzjonijiet għal żvilupp fil-lokalità tal-Kalkara li hemm pendenti bħalissa?

L-ONOR.

GODFREY FARRUGIA staqsa lill-

Ministru għall-Edukazzjoni u Xogħol

B'referenza għar-risposta għall-mistoqsija parlamentari 9398, jekk il-gvern kien għadu ma lestix l-istudji neċessarji, għalfejn inħarġet is-sejħa għall-proġetti fuq art reklamata ħames snin ilu?

Għalfejn kien wiegħed li se jagħmel wirja b'dawn il-proġetti, jekk l-istudji ma kenux għadhom lesti?

Jista' jgħid min kien/kienu l-investituri li tefgħu l-proposta għall-iżvilupp ta' korsa tat-tlielaq tal-karozzi fuq art reklamata?

Għalfejn il-gvern ħela l-ħin u l-flus ta' dan/dawn l-investituri?

Jistgħu d-dilettanti tat-tlielaq tal-karozzi ikomplu juru fiduċja f'dan il-gvern?

L-ONOR.

GODFREY FARRUGIA staqsa lill-

L-Att dwar l-Elezzjonijiet jistipula li l-għasses tal-Pulizija u l-Kunsilli Lokali għandhom il-jedd li jgħaddu l-formoli biex residenti jkunu jistgħu jimtlew u b'hekk jiġu rreġistraw bħala votanti.

Minkejja dan l-Kummissjoni tavża, anke fis-sit elettroniku tagħha, li dan il-proċess jista' jsir biss fl-uffiċċju l-Belt.

Għaldaqstant jista' l-Prim Ministru jgħid meta hemm ħjiel meta dan il-proċess ser tħares dak li tiddetta l-liġi?

L-ONOR.

GODFREY FARRUGIA staqsa lill-

Ministru għall-Ġustizzja, Kultura u Gvern Lokali

B'referenza għal pjazza ta' Raħal Ġdid u Ġnien Duminku Mintoff Paola, fejn tpoġġew bike racks tal-concrete, jista' l-Ministru jgħid x'inhi r-raġuni li min ħa ħsieb il-proġett ma użax l-iskema approvata tal-gvern biex ikun hemm bike racks li huma Sheffield type li wara kollox huma approvati ukoll mill-Bicycle Advocacy Group?

L-ONOR.

GODFREY FARRUGIA staqsa lill-

B'referenza għall-art pubblika agrikola li hi bi qbiela, jista' l-Ministru jgħid jekk hemmx ħsieb li jibdew taħdidiet min-naħa tal-Ministeru tal-Kultura mal-Awtorità tal-Artijiet biex tiddaħħal kundizzjoni fejn dawn l-inħawi li huma żoni stabbiliti bħala għelieqi ta' ħruq tal-logħob tan-nar, ma jiġix miċħud dan id-dritt minn dawk is-sidien li jkollhom qbiela?

L-ONOR.

GODFREY FARRUGIA staqsa lill-

Ministru għall-Familja, Drittijiet tat-Tfal u Solidarjetà Soċjali

Jista' l-Ministru jgħid jekk is-Support Line 179 għandux teknoloġija sabiex ċittadini li jċemplu b'urġenza fuq din il-linja, iħallu messaġġ meta l-linji kollha jkunu okkupati, sabiex jiġu kkuntattjati lura kemm jista' jkun malajr?

L-ONOR.

GODFREY FARRUGIA staqsa lill-

Jista' l-Ministru jgħid, kemm jista' jkun fid-dettall, kemm u kif intefqu flus fuq għajnuna lill-familji fil-bżonn is-sena l-oħra?

L-ONOR.

Ministru għall-Enerġija u Immaniġġar tal-Ilma

Jista' l-Ministru jara li Triq Notabile bejn Triq Ħal Qormi u Triq l-Indjana, fi Fleur-de-Lys, Birkirkara li ilha fi dlam ċappa għal ħafna ġranet, flimkien mal-arkati tal-Akwedott, u l-Ġnejna, jiġu mixgħula mill-ġdid mill-aktar fis?

L-ONOR.

KRISTY DEBONO staqsiet lill-

Deputat Prim Ministru u Ministru għas-Saħħa

Jista' d-Deputat Prim Ministru u Ministru għas-Saħħa jikkonferma jekk huwiex minnu li t-tliet social workers u żewġ occupational therapists li bħalissa huma fuq bażi full-time fl-Isptar Monte Karmeli, però jibbenefikaw minn għaxar sigħat fil-ġimgħa teleworking, għaż-żamma tal-bilanċ aħjar bejn il-familja u x-xogħol, jekk hemm xi pjani li l-għaxar sigħat fil-ġimgħa teleworking, jiġux ridotti għal ħames sigħat fil-ġimgħa?

L-ONOR.

KRISTY DEBONO staqsiet lill-

Ministru għall-Finanzi

Jista' l-Ministru jgħid kemm kien id-dħul tal-Gvern mit-taxxa miġbura fuq il-kirjiet tal-proprjetà, mill-2008 'l hawn, maqsuma sena b'sena?

L-ONOR.

ANTON REFALO staqsa lill-

Ministru għat-Trasport, Infrastruttura u Proġetti Kapitali

Peress li d-detentur tal-encroachment 079313 miet, jista' l-Ministru jgħid x'inhi r-raġuni li l-kiosk qiegħda titħalla topera ladarba l-encroachment jispiċċa mal-mewt tad-detentur?

L-ONOR.

Jista' l-Ministru jwieġeb il-mistoqsija parlamentari 9500 u ċjoè: Għalkemm saru ħafna lmenti lill-awtoritajiet, jista' l-Ministru jgħid meta Infrastructure Malta se terġa' tiftaħ il-water culverts fi Triq Fleur de Lys, Birkirkara, peress li għal sena oħra r-residenti qed jegħrqu kull darba li tagħmel ix-xita?

L-ONOR.

STEFAN ZRINZO AZZOPARDI staqsa lill-

Jista' l-Ministru jgħid jekk hemmx pjanijiet li jsiru servizzi ta' parkeġġi biex jiffaċilitaw l-użu tat-trasport bil-baħar lejn il-Belt Valletta mill-postijiet minn fejn huwa pprovdut is-servizz tat-trasport bil-baħar lejn il-Belt?

L-ONOR.

STEFAN ZRINZO AZZOPARDI staqsa lill-

Jista' l-Ministru jgħid hekk hemmx xi pjan biex fiż-żona fejn taqbad il-bypass li mit-Telgħa t'Alla u Ommu tagħti lejn l-Iklin/Naxxar, isir proġett li jiffaċilità l-moviment tat-traffiku?

L-ONOR.

STEFAN ZRINZO AZZOPARDI staqsa lill-

Jista' l-Ministru jgħid jekk hemmx pjani biex jiġi indirizzat il-volum tat-traffiku miċ-ċentru tal-lokalità tal-Iklin u tan-Naxxar?

L-ONOR.

STEFAN ZRINZO AZZOPARDI staqsa lill-

Jista' l-Ministru konċernat jgħid kemm hemm PC applications li qed jiġu pproċessati mill-PlanningAuthority u dan b'rabta ma' żoni ta' rationalisation?

Jista' l-Ministru jgħid ukoll kemm il-PC application ġiet approvata biex żoni ta' rationalisation jiżdiedu ma' żoni li fihom jista' jsir żvilupp?

L-ONOR.

STEFAN ZRINZO AZZOPARDI staqsa lill-

Jista' l-Ministru jgħid f'liema stadju wasal il-proġett infrastrutturali li tħabbar u nbeda fl-Imqabba u dan biex jiġi indirizzat l-għargħar b'mod partikolari fiż-żona magħrufa bħala Tal-Ġibjun fl-Imqabba?

Jista' jgħid ukoll jekk il-ġibjun preżenti hux se jitneħħa jew hux se jsir xi xogħol fuqu?

Jista' jgħid hux maħsub li jinbena xi ġibjun ieħor f'xi żona fil-qrib?

L-ONOR.

STEFAN ZRINZO AZZOPARDI staqsa lill-

Ministru għall-Finanzi

Peress li statistika uffiċjali tindika li fl-aħħar kwart tas-sena 2018, kien hemm current account surplus fit-transazzjonijiet bejn Malta u pajjiżi oħra, jista' l-Ministru jindika liema kienu dawk il-fatturi li wasslu għal dawn ir-riżultati u liema oqsma jara li hemm bżonn jissaħħu biex nibqgħu niksbu riżultati bħal dawn?

L-ONOR.

ROBERT CUTAJAR staqsa lill-

Jista' l-Ministru jgħid għal liema raġuni fl-aħħar jiem kien qed isir tħaffir b'inġenji ta' kostruzzjoni fuq il-moll (li jinsab metri bogħod mil-lukanda Gillieru u l-pitch tal-Klabb tal-Boċċi) fi Triq Dawret il-Gżejjer f'San Pawl il-Baħar?

L-ONOR.

ROBERT CUTAJAR staqsa lill-

Jista' l-Ministru jgħid meta mistenni jsir ix-xogħol ta' bini mill-ġdid tat-triq li mix-Xemxija tagħti għal San Pawl il-Baħar, liema triq hi mimlija ħofor u li dawn qed jikkawżaw ħsarat lill-karozzi li jgħaddu minn din it-triq apparti l-periklu li qed jinħoloq meta x-xuffiera jippruvaw jiskansaw l-istess kwantità ta' ħofor li fiha din l-istess triq?

L-ONOR.

ROBERT CUTAJAR staqsa lill-

Deputat Prim Ministru u Ministru għas-Saħħa

B'referenza għar-risposta mogħtija għall-mistoqsija parlamentari 8417 u li kienet tirrigwardja ċ-Ċimiterju Omm il-Ħniena fil-Mellieħa, jista' d-Deputat Prim Ministru u Ministru għas-Saħħa jpoġġi fuq il-Mejda tal-Kamra l-Bill of Quantities li d-dipartiment konċernat kellu għad-dispożizzjoni tiegħu sa minn Ġunju 2018?

L-ONOR.

ROBERT CUTAJAR staqsa lill-

B'referenza għar-risposta mogħtija għall-mistoqsija parlamentari 8417 li kienet tirrigwardja ċ-Ċimiterju Omm il-Ħniena fil-Mellieħa, jista' d-Deputat Prim Ministru u Ministru għas-Saħħa jgħid x'kienet ir-raġuni li b'permess validu (PA 5636/07) u approvat fil-25 ta' Novembru 2011, il-Gvern Laburista ħalla dan il-permess jiskadi bla ma' għamel l-ebda xogħol fuq is-sit inkwistjoni bejn l-2013 u l-2017 minkejja li kien sar ix-xogħol preparatorju kollu fil-leġislatura preċedenti?

L-ONOR.

ROBERT CUTAJAR staqsa lill-

B'referenza għar-risposta għall-mistoqsija parlamentari 8417 u li kienet tirrigwardja ċ-Ċimiterju Omm il-Ħniena fil-Mellieħa, jista' l-Ministru jpoġġi fuq il-Mejda tal-Kamra l-korrispondenza li d-Direttorat għas-Saħħa Ambjentali kien bagħat fl-2012 lil dawk l-individwi kollha li kienu urew interess li jixtru qabar fiċ-Ċimiterju msemmi?

L-ONOR.

ROBERT CUTAJAR staqsa lill-

B'referenza għar-risposta għall-mistoqsija parlamentari 8417 li kienet tirrigwardja ċ-Ċimiterju Omm il-Ħniena fil-Mellieħa, jista' l-Ministru jikkonferma jekk kienx hemm bdil tal-perit li oriġinarjament kien ħadem fuq l-applikazzjoni tal-permess approvat (PA 5636/07) u jekk iva jista' jgħid x'kienet ir-raġuni li l-Gvern iddeċieda li jibdel il-perit wara l-elezzjoni tal-2013?

L-ONOR.

RYAN CALLUS staqsa lill-

Ministru għat-Trasport, Infrastruttura u Proġetti Kapitali

Jista' l-Ministru jgħid meta biħsiebha Infrastructure Malta tagħti wiċċ ġdid lit-Triq il-Kanun f'Ħal Qormi peress li tinsab fi stat ħażin?

L-ONOR.

IVAN BARTOLO staqsa lill-

Ministru għall-Familja, Drittijiet tat-Tfal u Solidarjetà Soċjali

Jista' l-Ministru jagħti informazzjoni fuq kemm hawn ġenituri single b'riżultat ta' separazzjoni?

Jista' jgħid kemm hawn single fathers b'riżultat ta' separazzjoni?

Jista' jgħid kemm hawn single mothers b'riżultat ta' separazzjoni?

L-ONOR.

IVAN BARTOLO staqsa lill-

Peress li single mothers għandhom aċċess biex japplikaw għall-akkomodazzjoni soċjali u f'Novembru li għadda, is-Segretarju Parlamentari ġie kkwotat jgħid li hawn 1,700 single mother b'applikazzjoni għas-social housing, jista' l-Ministru jgħid kemm minnhom huma single mothers b'riżultat ta' separazzjoni minn żwieġ jew koppja?

Jista' jgħid jekk hemmx single fathers b'riżultat ta' separazzjoni li jistgħu japplikaw għal social housing?

Jekk iva, kemm hemm applikazzjonijiet ta' single fathers?

L-ONOR.

IVAN BARTOLO staqsa lill-

Peress li f'Ottubru 2018, il-Gvern kien ħabbar li se jneħħi l-means testing fuq is-sussidju tal-kera u minflok se jdaħħal benchmarks, jista' l-Ministru jgħid jekk dawn daħlux fis-seħħ?

X'inhuma l-kriterji?

L-ONOR.

IVAN BARTOLO staqsa lill-

Peress li f'Ottubru 2018, il-Gvern ħabbar ukoll li s-sussidju tal-kera għal familji bit-tfal se jiżdied minn €2,000 għal €5,000 fis-sena, jista' l-Ministru jgħid jekk din daħlitx fis-seħħ?

Jekk iva, minn meta?

Kemm hawn familji li bbenefikaw minnha?

Jista' jgħid jekk ġenituri separati (single parents) humiex meqjusin bħala familja bit-tfal u allura jgħid jekk humiex eleġibbli għal dan is-sussidju?

Jekk iva, kemm hawn single parents li qed jibbenefikaw minnha?

Jista' jgħid jekk teżistix statistika skont il-ġeneru jiġiferi ġenitur raġel/mara?

L-ONOR.

IVAN BARTOLO staqsa lill-

Peress li l-Gvern ħabbar programm għall-individwi li għandhom 45 sena u aktar, li ma jaffordjawx jixtru darhom, u għalhekk hemm ftehim mal-APS Bank biex il-Gvern iħallas in-nofs, u wara 20 sena l-individwu jkollu l-għażla li jista' jixtri l-kumplament tad-dar mill-Gvern, jista' l-Ministru jgħid jekk dawn il-persuni li ma jaffordjax, jistgħux ikomplu jikru d-dar mingħand il-Gvern?

Jista' jgħid jekk dan il-programm huwiex immirat ukoll għal dawk l-individwi li jkunu sseparaw u wara li jkunu qasmu d-dar, xorta ma jkollhomx biżżejjed biex jixtru dar oħra għal rashom?

Jista' jgħid jekk dan il-programm daħalx fis-seħħ?

Jekk iva, meta?

Kemm-il individwu li ssepara, ibbenefika minn jew applika għal dan il-programm?

L-ONOR.

EDWIN VASSALLO staqsa lill-

Ministru għall-Ambjent, Żvilupp Sostenibbli u Tibdil fil-Klima

Jista' l-Ministru jwieġeb il-mistoqsija parlamentari 9238 u jpoġġi fuq il-Mejda tal-Kamra l-informazzjoni dwar x'kien l-input u l-output ta' tonn li kull fish farm tat-tonn immaniġġja rispettivament f'dawn l-aħħar ħames snin, maqsuma sena b'sena għal kull fish farm tat-tonn?

L-ONOR.

EDWIN VASSALLO staqsa lill-

Jista' l-Ministru jwieġeb il-mistoqsija parlamentari 9116 u jpoġġi fuq il-Mejda tal-Kamra r-rapporti li kitbet id-Direttur Ġenerali sospiża rigward kemm kien in-numru ta' tonn żejjed fil-gaġeġ li nstabu f'dawn l-aħħar tliet snin?

L-ONOR.

EDWIN VASSALLO staqsa lill-

Deputat Prim Ministru u Ministru għas-Saħħa

Jista' d-Deputat Prim Ministru u Ministru għas-Saħħa jgħid kemm-il strike jew azzjoni ittieħdet minn oqsma differenti ta' professjonijiet fil-Qasam tas-Saħħa matul din is-sena 2019 sal-lum?

Kemm kienu in-numru ta' jiem li ħa kull strike jew azzjoni ta' protesta sakemm kien riżolt?

Jista' jgħid fil-preżent meta bdiet l-azzjoni tad-dentisti u jekk waslitx fi tmiemha?

X'qed isir biex din l-azzjoni tkun solvuta?

L-ONOR.

EDWIN VASSALLO staqsa lill-

Ministru għat-Trasport, Infrastruttura u Proġetti Kapitali

Jista' l-Ministru jieħu l-passi neċessarji sabiex issir ħidma ta' manutenzjoni f'Triq il-Kostituzzjoni fil-Mosta peress li għal dawn l-aħħar ġimgħat qed jidhru vireg tal-ħadid fil-ħofor tal-istess triq li faċilment jistgħu joħolqu periklu għas-sewwieqa ta' roti u muturi?

L-ONOR.

EDWIN VASSALLO staqsa lill-

Ministru għall-Familja, Drittijiet tat-Tfal u Solidarjetà Soċjali

Jista' l-Ministru jgħid jekk l-individwu li d-dettalji dwaru qed jingħataw separatament għadx għandu appuntament għall-proċeduri tal-appell fuq każ li jidher fil-korrispondenza li qed tingħata separatament?

L-ONOR.

GLENN BEDINGFIELD staqsa lill-

Ministru għall-Ġustizzja, Kultura u Gvern Lokali

Jista' l-Ministru jgħid kemm-il darba ġie nominat espert psikjatra fis-snin 2015 sa 2018 fi Qrati kriminali u f'inkjesti maġisterjali?

MOZZJONIJIET

IL-MINISTRU GĦALL-ĠUSTIZZJA, KULTURA U GVERN LOKALI Jipproponi -

L-Ewwel Qari tal-Abbozz ta' Liġi msejjaħ "Att biex ikompli jwettaq Riformi fil-Qasam tal-Ġustizzja (Avukat Ġenerali)".

L-Ewwel Qari tal-Abbozz ta' Liġi msejjaħ "Att biex ikompli jwettaq Riformi fil-Qasam tal-Ġustizzja (Pulizija)".

L-Ewwel Qari tal-Abbozz ta' Liġi msejjaħ "Att biex ikompli jwettaq Riformi fil-Qasam tal-Ġustizzja (Kummissjonijiet Kostituzzjonali)".

L-Ewwel Qari tal-Abbozz ta' Liġi msejjaħ "Att biex ikompli jwettaq Riformi fil-Qasam tal-Ġustizzja (Ombudsman)".

L-Ewwel Qari tal-Abbozz ta' Liġi msejjaħ "Att biex ikompli jwettaq Riformi fil-Qasam tal-Ġustizzja (Servizz Pubbliku)".

ORDNIJIET TAL-ĠURNATA

Abbozz Nru 49 – Abbozz ta' Liġi li jemenda l-Att dwar Awtorità għas-Servizzi Finanzjarji ta' Malta – Tielet Qari - Segretarju Parlamentari għas-Servizzi Finanzjarji, Ekonomija Diġitali u Innovazzjoni.

Abbozz Nru 50 – Abbozz ta' Liġi li jemenda l-Att dwar is-Swieq Finanzjarji – Tielet Qari - Segretarju Parlamentari għas-Servizzi Finanzjarji, Ekonomija Diġitali u Innovazzjoni.

Abbozz Nru 60 - Abbozz ta' Liġi dwar it-Trademarks – Tielet Qari - Ministru għall-Ekonomija, Investiment u n-Negozji Żgħar.

Abbozz Nru 79 – Abbozz ta' Liġi li jemenda l-Att dwar Kunsilli Lokali – Tieni Qari (Kont.) – Ministru għall-Ġustizzja, Kultura u Gvern Lokali.

Abbozz Nru 77 – Abbozz ta' Liġi biex jemenda l-Att għat-Twaqqif ta' Awtorità ta' Malta dwar il-Komunikazzjoni – Tieni Qari - Segretarju Parlamentari għas-Servizzi Finanzjarji, Ekonomija Diġitali u Innovazzjoni.

Abbozz Nru 78 – Abbozz ta' Liġi biex jemenda l-Att dwar it-Trattament Xieraq tal-Annimali – Tieni Qari – Ministru għall-Ambjent, Żvilupp Sostenibbli u Tibdil fil-Klima.

Abbozz Nru 69 - Abbozz ta' Liġi li jemenda l-Att dwar il-Patrimonju Kulturali – Tielet Qari - Ministru għall-Ġustizzja, Kultura u Gvern Lokali.

Abbozz Nru 75 - Abbozz ta' Liġi li jemenda l-Kodiċi dwar il-Liġijiet tal-Pulizija – Tielet Qari - Ministru għall-Intern u s-Sigurtà Nazzjonali.

22 ta' Marzu 2019 SKRIVAN TAL-KAMRA

KUMITATI TAL-KAMRA

KUMITAT PERMANENTI DWAR IL-KONTIJIET PUBBLIĊI

Il-Kumitat dwar il-Kontijiet Pubbliċi se jiltaqa' nhar l-Erbgħa, 27 ta' Marzu, 2019 fis-2.30 pm fil-Kamra tal-Kumitati fil-Parlament b'din l-aġenda:-

Konferma tal-Minuti; u

Rapport Annwali tal-Awditur Ġenerali għas-sena 2017: Arrears of Revenue (paġni 192-213) (Kont.).

KUMITAT PERMANENTI GĦALL-KONSIDERAZZJONI TA' ABBOZZI TA' LIĠI

Il-Kumitat għall-Konsiderazzjoni ta' Abbozzi ta' Liġi, se jiltaqa' nhar l-Erbgħa, 27 ta' Marzu 2019, fit-3.00 p.m. fil-Kamra tal-Kumitati fil-Parlament b'din l-aġenda:-

Konferma tal-Minuti.

Abbozz Nru 70 - Abbozz ta' Liġi dwar Żoni Ħielsa f'Malta –Ministru għall-Ekonomija, l-Investiment u n-Negozji ż-Żgħar

Abbozz Nru 47 – Abbozz ta' Liġi li jemenda l-Kodiċi Ċivili u l-Kodiċi Kriminali – Onor. Claudio Grech.

Abbozz Nru 76 – Abbozz ta' Liġi dwar il-Protezzjoni tal-Minuri (Ħarsien Alternattiv) – Ministru għall-Familja, Drittijiet tat-Tfal u Solidarjetà Soċjali.

Abbozz Nru 71 - Abbozz ta' Liġi dwar Awtorità għall-Iżvilupp Reġjonali ta' Għawdex – Ministru għal Għawdex

Abbozz Nru 5 - Abbozz ta' Liġi biex jemenda Diversi Liġijiet (Riforma dwar il-Pensjonijiet) - Ministru għall-Ekonomija, Investiment u Negozji Żgħar.

KUMITAT PERMANENTI DWAR L-AFFARIJIET BARRANIN U EWROPEJ

Il-Kumitat Permanenti dwar l-Affarijiet Barranin u Ewropej, se jiltaqa' nhar l-Erbgħa, 27 ta' Marzu 2019, fil-5.00 pm fil-Kamra tal-Kumitati fil-Parlament b'din l-aġenda:-

Diskussjoni dwar ir-Rapport Annwali 2018 tal-Kunsill għall-Maltin li Jgħixu Barra minn Malta skont is-sub-artiklu (2) tal-artiklu 7 tal-Att dwar Kunsill għall-Maltin li Jgħixu Barra minn Malta (Kap. 515).

Affarijiet oħra.

KUMITAT PERMANENTI GĦALL-ISTANDARDS FIL-ĦAJJA PUBBLIKA

Il-Kumitat Permanenti għall-Istandards fil-Ħajja Pubblika se jiltaqa' nhar l-Erbgħa, 3 ta' April 2019 fl-4.30 pm fil-Kamra tal-Kumitati fil-Parlament, il-Belt Valletta, b'din l-aġenda:

Laqgħa mal-Kummissarju għall-Istandards fil-Ħajja Pubblika, Dr George Hyzler (Kont.)

Ħidma tal-Kumitat Permanenti għall-Istandards fil-Ħajja Pubblika (Kont.)

22 ta' Marzu 2019 SKRIVAN TAL-KAMRA